Yves Wengler

Den Yves Wengler, gebuer de 4. Abrëll 1963 zu Iechternach, ass e lëtzebuergeschen CSV-Politiker. Hie war vun 2015 bis 2023 Buergermeeschter vun Iechternach.

 Liewen a Karriär
Hien huet 1982 seng Première am Iechternacher Lycée gemaach an ass duerno op Kaiserslautern op d'Universitéit gaangen, wou hien 1988 säin Diplom als Elektroingenieur krutsigi.lu: Curriculum Vitae - Yves Wengler . Zu där Zäit war hie Sekretär an duerno President vun der Association nationale des étudiants ingénieurs luxembourgeois (ANEIL).

Vun Oktober 1996 bis Juni 2023 war den Yves Wengler Member am Iechternacher Gemengerot. Tëscht Dezember 2005 a Februar 2009 war hie Schäffen a vun 2015vb/ml/if: "CSV Echternach stimmt für Yves Wengler als Thiry-Nachfolger". wort.lu, 29.01.2015. bis 2023 Buergermeeschter. No engem Koalitiounswiessel, als Resultat vun de Gemengewale vum 11. Juni 2023, huet hie säi Mandat als Gemengeconseiller net ugeholl."Nowéie vun de Gemengewalen: De Buergermeeschter-sortant Yves Wengler hëlt säi Mandat net am Gemengerot un." rtl.lu, 17.07.2023.

Vu Juli 2001 bis Mäerz 2023 war hie President vum Syndicat intercommunal de gestion informatique (SIGI).

Kuckt och
 Lëscht vun de Buergermeeschtere vun Iechternach

Kategorie:Gebuer 1963
Kategorie:Buergermeeschtere vun Iechternach